Likumprojekts

**Grozījumi Notariāta likumā**

Izdarīt Notariāta likumā (Latvijas Republikas Augstākās Padomes un Valdības Ziņotājs, 1993, 26./27. nr.; Latvijas Republikas Saeimas un Ministru Kabineta Ziņotājs, 1996, 15. nr.; 2002, 23. nr.; 2003, 14. nr.; 2004, 23. nr.; 2008, 3. nr.; 2009, 3. nr.; Latvijas Vēstnesis, 2010, 183. nr.; 2013, 21., 112. nr.; 2014, 98., 228. nr.; 2015, 245. nr.; 2017, 231. nr.; 2018, 57. nr.) šādus grozījumus:

1. Papildināt 65. pantu ar 2.1punktu šādā redakcijā:

"21) legalizēt Latvijā izsniegtu publisku dokumentu ar apliecinājumu (*apostille*);".

2. Papildināt likumu ar E2sadaļu šādā redakcijā:

"**E2** **sadaļa**

**Publisku dokumentu legalizācija ar apliecinājumu (*apostille*)**

**139.15** Zvērināts notārs legalizē Latvijā izsniegtu publisku dokumentu ar apliecinājumu (*apostille*) atbilstoši normatīvajiem aktiem par dokumentu legalizāciju.

**139.16** Zvērināts notārs uzsāk Latvijā izsniegta publiska dokumenta legalizāciju ar apliecinājumu (*apostille*)pēc attiecīga personas iesnieguma un legalizējamā dokumenta saņemšanas.

**139.17** Par Latvijā izsniegta publiska dokumenta legalizāciju ar apliecinājumu (*apostille*)zvērināts notārs izdara ierakstu *e-apostille* reģistrā.

*E-apostille* reģistra pārzinis un turētājs ir Latvijas Zvērinātu notāru padome.

Ministru kabinets nosaka *e-apostille* reģistra izveidošanas un uzturēšanas kārtību, reģistrā iekļaujamo ziņu apjomu, kā arī kārtību un apjomu, kādā ziņas iesniedz reģistrā un izsniedz no tā.

**139.18** No zvērināta notāra atlīdzības samaksas par Latvijā izsniegta publiska dokumenta legalizāciju ar apliecinājumu (*apostille*) atbrīvo valsts un pašvaldību iestādes, kā arī fiziskas un juridiskas personas saskaņā ar Latvijas Republikai saistošiem starptautiskajiem līgumiem."

Likums stājas spēkā 2019. gada 1. janvārī.

Ārlietu ministra vietā –

iekšlietu ministrs

Rihards Kozlovskis